jkorsvik/nowiki_second_scrape_merged huggingface dataset:
Virelai

Virelai (av gammelfransk virer, «dreie» eller «bøye») er en danse- og kjærlighetssangform fra middelalderen. Fra rundt 1450 ble virelai også brukt om en diktform uten musikk. 
Ved siden av ballade og rondeau var virelai en av de tre  formes fixes («faste formene») i gammelfransk lyrikk. Formen er ganske fri siden strofenes antall og lengde ikke var fastlagt, men oftest var det bare to rim.
Fra 1200- til 1400-tallet var virelai en av de mest brukte sangformene.  Guillaume de Machaut var en av mestrene innen formen, 33 virelais er bevart etter ham. En av de eldste kjente virelais er av Jehannot de Lescurel (død 1304), mens Guillaume Dufay (død 1474) er av de siste som skrev virelais. 
Den spanske villancico er pendant til virelai.


== Eksempel ==
Douce Dame Jolie av Guillaume de Machaut

Douce dame jolie,
Pour dieu ne pensés mie
Que nulle ait signorie
Seur moy fors vous seulement.Qu'adès sans tricherie
Chierie
Vous ay et humblement
Tous les jours de ma vie
Servie
Sans villain pensement.
Helas! et je mendie
D'esperance et d'aïe;
Dont ma joie est fenie,
Se pité ne vous en prent.Douce dame jolie,
Pour dieu ne pensés mie
Que nulle ait signorie
Seur moy fors vous seulement.
A Love Like Yours (Don’t Come Knocking Everyday)

A Love Like Yours er en sang skrevet av Lamont Dozier, Brian Holland og Eddie Holland som ble spilt inn og gitt ut som B-siden av singelen (Love Is Like a) Heat Wave med Martha and the Vandellas' i 1963.
Ike & Tina Turner spilte inn sangen og ga den ut på albumet River Deep – Mountain High i 1966. Sangen ble også gitt ut på singel senere samme år. Singelen kom på 16.-plass i Storbritannia. I 1971 spilte de inn to live versjoner som ble gitt ut på albumene Live in Paris – Olympia 1971 og Live at Carnegie Hall – What You Hear Is What You Get.
Ike Turner spilte inn sangen og ga den ut på albuemt My Bluescountry i 1996. I 1997 ga han ut en ny innspilling på albumet Without Love...I Have Nothing. Han spilte sangen inn enda en gang og ga den ut på albumet Rising with the Blues i 2006.


== Andre coverversjoner ==
Dusty Springfield
Harry Nilsson og Cher
Juice Newton
Manfred Mann
The Animals


== Referanser ==
MT «Hidlefjord» (1928)

MT «Hidlefjord» var et Tankskip bygget ved Burmeister & Wain, København som byggenummer 548. Det ble levert til rederiet Kornelius Olsen i august 1928.


== «Hidlefjord» ==
1928: august: Levert som «Hidlefjord» til A/S D/S Hidlefjord ved Kornelius Olsen, Stavanger.
1940: Nortraship.
1941: 12. februar: Forlot Aruba for Bermuda.
1941: 9. mars: Forlot Bermuda i konvoi
1941: 1. april: Bombet av tyske fly utenfor Milford Haven, nær Smalls i St. George's Channel på reise Bermuda til Avonmouth. Bare 5 av 29 mennesker ovelever.


== Eksterne lenker ==
(en) MT «Hidlefjord» – Den internasjonale sjøfartsorganisasjonen 
«Hidlefjord» www.sjohistorie.no
«Hidlefjord» www.skipshistorie.net
«Hidlefjord» www.warsailors.com
«Hidlefjord» Arkivert 10. september 2018 hos Wayback Machine. www.minnehallen.no
A.C.T

A.C.T er et svensk band stiftet i 1994 i Malmö under navnet Fairyland, og spiller progressiv rock. Bandet har siden den tid byttet ut flere medlemmer, og den nåværende sammensetningen består av Herman Saming som vokalist, Ola Andersson på gitar, Peter Asp på bass, Jerry Sahlin på keyboard og Thomas Lejon på trommer.


== Historie ==
Bandet ble stiftet i 1994 under navnet Fairyland, og da var besetningen som følger: Ola Andersson på gitar, Tomas Erlandsson på trommer, Jens Appelgren som vokalist og Jerry Sahlin på både keyboard og trommer. Alle disse hadde gått på en musikkskole i Malmö. I 1995 byttet de navn til A.C.T, og i 1996 kom de i offentlighetens søkelys da de kom seg helt til finalen i en svensk musikkonkurranse, men vant ikke.
I 1997 spilte de inn en demo, og de turnerte masse i Sverige, og etter hvert spilte de inn sitt debutalbum, Today's Report, som ble utgitt i 1999. Etter at albumet ble sluppet, turnerte de rundt om i Skandinavia med progrock-bandet Saga. I 2001 spilte de inn sitt andre album, Imaginary Friends, før de fikk en ny manager. Samme år turnerte de rundt om i Europa med artisten Fish.
I 2003 slapp de sitt tredje album, Last Epic, og bandet dro på en Europa-turné med den tidligere Genesis-vokalisten Ray Wilson. I 2006 signerte de med plateselskapet InsideOut og ga ut albumet Silence. InsideOut har senere utgitt de tre første albumene på nytt som spesialutgaver med bonusspor og forbedrede hefter.Over de neste årene var det mye usikkerhet rundt det femte albumet, som egentlig skulle komme i 2008/2009. Flere produksjonsvideoer ble lagt ut på bandets offisielle Facebook-side.
I 2014, åtte år etter utgivelsen av albumet Silence, ga de ut sitt femte album Circus Pandemonium. De turnerte rundt i Sverige og begynte produksjonen av en Live-DVD.


== Medlemmer ==


=== Nåværende medlemmer ===
Herman Saming—vokal
Ola Andersson—gitar
Peter Asp—bass
Jerry Sahlin—keyboard, vokal
Thomas Lejon—trommer


=== Tidligere medlemmer ===
Tomas Erlandsson—trommer
Jens Appelgren—vokal


== Diskografi ==


=== Demo ===
Early Recordings (1996)


=== Studioalbum ===
Today's Report (1999)
Imaginary Friends (2001)
Last Epic (2003)
Silence (2006)
Circus Pandemonium (2014)


== Referanser ==


== Eksterne lenker ==
(en) Offisielt nettsted 
(en) A.C.T på Discogs 
(en) A.C.T på MusicBrainz 
(en) A.C.T på Songkick
William Lower

William Lower (født 1570 i Cornwall, død 12. april 1615) var en engelsk astronom, politiker og et medlem av det engelske parlamentet.
Lower studerte ved Exeter College (Oxford), hvoretter han giftet seg og bosatte seg i det sørvestlige Wales. I 1670 observerte han Halleys komet, og foretok en rekke grundige målinger av dens bevegelser. Sammen med astronomen og matematikeren Thomas Harriot, fant han at kometen fulgte en kurveformet bane. Han foreslo at den fulgte Keplers lover for planetenes bevegelser, og ikke var et atmosfærisk fenomen som fulgte en rettlinjet bane, noe som var alment antatt på denne tiden.
Ved å bruke et teleskop som han hadde fått av Harriot, foretok Lower en rekke observasjoner av månen, og merket seg at overflaten var irregulær. Lignende observasjoner ble publiserte av Galileo Galilei noen få uker senere.
Lower representerte Bodmin i parlamentet i 1601 og Lostwithiel fra 1604 til 1611. Han ble adlet 11. mai 1603.


== Referanser ==
Hetty Goldman

Hetty Goldman (født 19.desember 1881, død  4. mai 1972) var en arkeolog fra USA.  Hun var en av de første kvinnelige arkeologene som gjennomførte utgravninger i Hellas og Midtøsten.Goldman var et medlem av  bankfamilien Goldman–Sachs.


== Priser (utvalg) ==
1966 – Gullmedalje for fremragende innsats innen arkeologi


== Referanser ==


== Eksterne lenker ==
Biography at the Institute for Advanced Study
Pottery from the Tarsus Excavations, Bryn Mawr College Art and Artifact Collections
Illustrations from the Tarsus Excavations, Bryn Mawr College Art and Artifact Collections
Awans

Awans er en kommune i provinsen Liège i Belgia. Kommunen består av fem delkommuner: Awans, Fooz, Elch, Villers-l'Évêque og Hognoul.


== Referanser ==


== Eksterne lenker ==
Offisielt nettsted 
(en) Awans – kategori av bilder, video eller lyd på Commons 
Byer og kommuner i Belgia
Rolling in the Deep

«Rolling in the Deep» er den første singelen som ble sluppet ut fra 21, den britiske sangeren Adeles andre album. Sangen ble lansert 29. november 2010, og den vant senere tre Grammy-priser, for Song of the Year, Record of the Year og Best Short Form Music Video. Låten har vært på VG-lista i til sammen 36 uker i 2011 og 2012, beste plassering var 8.-plass uke 13 i 2011. Sangen ble produsert av Paul Epworth.


== Musikkvideo ==
Sangens musikkvideo ble regissert av Sam Brown, og ble første gang vist på den britiske kanalen Channel 4 3. desember 2010. Videoen viser Adele som sitter på en stol i et forlatt hus å synger, mens tusenvis av glass vibrerer ved lyden av trommer, en trommeslager som spiller, en person som danser i et rom med mel og støv og porselen som knuses ved en vegg.


== Bruk i film og TV ==
Låten ble også vist i den amerikanske actionfilmen I Am Number Four, og sangen ble dømt til filmens hovedsang. Ellers har sangen også blitt vist i 90210, Doctor Who, One Tree Hill, Gossip Girl og The Secret Life of the American Teenager.


== Covre ==
Den populære låten ble fort tatt opp av andre artister. Lea Michele og Jonathan Groff fra hit-komedieserien Glee covret sangen i seriens andre sesong. Coveret kom senere med i soundtracket Glee: The Music, Volume 6. Ved iTunes festivalen i 2011 fremførte Linkin Park en akustisk versjon som også senere ble utgitt som en iTunes-singel. Den canadiske stjernen Celine Dion covret også sangen på et av hennes Vegas-show, rett etter at hun sa «I love Adele so much. She's amazing.».


== Referanser ==


== Eksterne lenker ==
(en) Rolling in the Deep på MusicBrainz
Ludvig Daae (1723–1786)

Ludvig Daae (født 9. mai 1723 i Vik i Sogn, død 18. februar 1786 i Lygra sogn) var en norsk prest og godseier. Han tok den filosofiske magistergrad i 1746 og omtalt som «Mag.» eller «Magisteren».
Daae var sogneprest i Lindås fra 1759. Foreldrene var Anders Daae (1680–1763) og Birgitte Munthe. En rekke av hans egne barn og barnebarn ble prester og offiserer på Vestlandet. Han var selv gift med Drude Cathrine Haar (f. 1739), de to fikk tilsammen 15 barn. Daae var bestefar til historiker Ludvig Kristensen Daa og presten Claus Daae, dessuten oldefar til politikeren Ludvig Daae (1829–1893), historikeren Ludvig Daae og Suzannah Ibsen. 
Boet etter Daae omfattet 23 gårder i Sogn og 31 gårdparter i Lindås. Han eide også flere kirker med tiende: kirkene i Lindås prestegjeld (Lindås, Myking, Sandnes og Lygra kirker), Arnefjord og Hove kirker i Vik prestegjeld, og Hamre kirke på Osterøy. Kirker og jordegods i boet utgjorde en salgsverdi på over 12 000 riksdaler.


== Etterkommere ==

Ludvig Daae (1723-1786)
Anders Daae (1758-1816), prest
Hans Daae (1808-1865), prest
Anders Daae (1838–1910), lege, fengselsdirektør
Iver Munthe Daae, tolldirektør i Kina, kunstsamler
Johan Christopher Haar Daae, prest
Sara Margrethe Daae gift med presten Hans Conrad Thoresen
Iver Munthe Daae, prest
Claus Daae prest, politiker
Jens Kobro Daae, prest
Christen Daae, prest
Ludvig Kristensen Daa, professor i historie
Nicoline Friis Daae (f. 1820), gift med Jens Kobro Daae


== Referanser ==
Aywaille

Aywaille er en kommune i provinsen Liège i Belgia. Kommunen består av fire delkommuner: Aywaille, Ernonheid, Harzé og Sougné-Remouchamps. Elva Amblève renner gjennom kommunen.


== Referanser ==


== Eksterne lenker ==
Offisielt nettsted 
(en) Aywaille – kategori av bilder, video eller lyd på Commons 
Byer og kommuner i Belgia
Riksväg 94

Riksväg 94 i Sverige går mellom Arvidsjaur og Luleå.
Veien er del av Barents väg Bodø – Haparanda – Murmansk)


== Knutepunkter ==
 Norrbottens län

Arvidsjaurs kommune Julträsk, felles trasé til Arvidsjaur
  Arvidsjaur
 ArvidsjaurÄlvsbyn kommune Piteälven
 Älvsbyn
 SolnäsPiteå kommune
Luleå kommune Antnäs
Bassenge

Bassenge (nederlandsk: Bitsingen) er en kommune i provinsen Liège i Belgia. Kommunen består av seks delkommuner: Bassenge (Bitsingen), Boirs, Ében-Émael (Eben-Emael), Glons (Glaaien), Roclenge-sur-Geer (Rukkelingen-aan-de-Jeker) og Wonck. Elva Geer renner gjennom kommunen før den renner ut i Meuse (Maas) i Maastricht. 
Da språkgrensa mellom nederlandsk og fransk ble satt i 1963, gikk Bassenge fra å være en kommune i nederlandsktalende Limburg til å bli en kommune fransktalende i Liège. 


== Referanser ==


== Eksterne lenker ==
Offisielt nettsted 
(en) Bassenge – kategori av bilder, video eller lyd på Commons 
Byer og kommuner i Belgia
Iver Munthe Daae

Iver Munthe Daae (født 23. september 1845 i Bergen, død 10. februar 1924 i Kristiania) var en norsk tolldirektør, forretningsmann og kunstsamler. Foreldrene var presten Hans Daae (1808–1865) og Anne Johanne Christie (1812–1893). Hans søster Anne Johanne var gift med politikeren Jacob Aall Bonnevie.Daae arbeidet over 20 år i Kinas tollvesen, blant annet som generalinspektør 1885–1888 – på denne tiden ble også hans yngre slektning Johan Wilhelm Normann Munthe ansatt i det kinesiske tollvesenet trolig med Daaes hjelp. Etter hjemkomsten til Norge i 1888 utga han The landtax in China. I Norge drev han så Kalvild Træsliperi ved Lillesand. Fra Kina hadde Daae med seg en samling kunst, kunsthåndverk og antikviteter, halvparten ble solgt til Kunstindustrimuseet i Kristiania. Han tok med seg en vase (Dragevasen) fra Ming-dynastiet til Norge og den ble i 2022 anslått ha en markedsverdi på mellom 50 og 100 millioner kroner. Daae var trolig ikke klar over hvor verdifull vasen var. Kunstindustrimuseet kjøpte vasen og lånte den ut som dekorasjon til statens representasjonsbolig i Parkveien 45 der den sto i en trapp. Bo Gyllensvärd, direktør ved Ostindiska museet i Stockholm, oppdaget vasen i Kunstindustrimuseets kartotek.Daae ble i 1892 tildelt kong Oscar 2s fortjenstemedalje i gull og han ble innvalgt i Det Norske Videnskaps-Akademi.


== Se også ==
Johan Wilhelm Normann Munthe


== Referanser ==
Grand Prix Cycliste de Montréal 2013

Grand Prix Cycliste de Montréal 2013 var den 4. utgaven av sykkelrittet Grand Prix Cycliste de Montréal. Rittet gikk over 205,7 km den 15. september 2013. Det er det 26. arrangementet på UCI WorldTour 2013. 


== Lag ==
I tillegg til de 19 WorldTourlagene ble 2 andre lag invitert til å delta:


== Resultater ==


== Eksterne lenker ==
Offisielt nettsted 
(en) Grand Prix Cycliste de Montréal 2013 – kategori av bilder, video eller lyd på Commons
C.F.B. Schøyen

Christian Frederik Blom Schøyen (født 24. oktober 1876 i Kristiania, død 30. januar 1933) var en norsk offiser og idrettsleder som var aktiv tidlig på 1900-tallet. Han var blant annet president i Norges Fotballforbund og var også pådriver for flere andre idretter.


== Tiden på Hamar ==
Schøyen bodde på Hamar fra 1902 til 1907 og gjorde et viktig arbeid som administrator for idretten i byen. Han stiftet fotball- og tennisklubben Hamar Game Club, en av forløperne til Hamar Idrettslag. I 1905 ga han ut en instruksjonsbok i landhockey og bandy.


== Tiden i Norges Fotballforbund ==
Schøyen var president i Norges Fotballforbund i perioden 1910–1913. Under hans styre ble bandy innlemmet i forbundet, han innførte bladet Fotball og sendte en stor tropp spillere og ledere til OL i Stockholm i 1912. Forbundets høye aktivitetsnivå var dyrt, og Schøyen måtte etter hvert gå på grunn av dårlig økonomistyring. Schøyen stilte på nytt til valg om presidentvervet, men tapte voteringen knepent.Han sto senere bak et anonymt rundskriv som oppfordret til å sprenge fotballforbundet og danne et nytt forbund. Som reaksjon vedtok forbundsstyret å ekskludere Schøyen i ett år.


== Strid om idrettens rolle ==
Schøyen var yrkesmilitær (oppnådde majors grad) og ivret for at idretten skulle ha en funksjon i samfunnet. Blant annet ønsket han at idretten og forsvaret skulle være tett knyttet sammen. Utøverne skulle derfor være allsidige og dyrke flere idretter og fysisk fostring. Her var han ofte i utakt med andre i idrettsmiljøet som ønsket spesialisering og en idrett uten for mye innblanding utenfra.


== Verv innen idretten ==
1908–1910: Sekretær i «den raadg. departementale komite for forslag til omorganisering av landets øverste idrætsledelse».
1909–1910: Sekretær i Norges Lawn-Tennisforbund.
1910–1913: President i Norges Fotballforbund.
1911–1912: Medlem av «Norges hovedkomite for de olympiske leke».
1919: Sekretær i Nordisk Skøiteforbund.


== Bibliografi ==
C.F.B. Schøyen, red. (1920). Festskrift i anledning 25-årsjubileet 1893-1918. Kristiania: Moestue. 
C.F.B. Schøyen (1905). Hockey og Bandy. Kristiania: Dybwad. 
«Schøyen, Christian Frederik Blom». Studenterne fra 1895: biografiske oplysninger samlet til 25-aars-jubilæet 1920. Kristiania. 1920. s. bokens side 215–220.  [Tilgang for norske IP-adresser / Digitalutgave på bokhylla.no ved Nasjonalbiblioteket.]


== Referanser ==


== Eksterne lenker ==
Side med bilde av Schøyen og den norske fotballtroppen fra OL i 1912 (iffhs.de)
Pierre Petit

Pierre Petit (født 1. desember 1598 i Montluçon, død 20. august 1677 i Lagny-sur-Marne) var en fransk astronom, fysiker, matematiker og instrumentbygger. Petit tilhørte kretsen rundt Marin Mersenne, og var en bekjent av Etienne Pascal, Blaise Pascal, såvel som René Descartes. Han var også medlem av det franske vitenskapsakademiet som var grunnlagt av Henri Louis Habert de Montmor.
Petit var også militæringeniør og geograf i tjeneste hos Ludvig XIII av Frankrike og Ludvig XIV av Frankrike.


== Referanser ==


== Eksterne lenker ==
Biographical Encyclopedia of Astronomers, Springer Reference
Store Haugmelen

Store Haugmelen er et fjell på grensen mellom kommunene Sogndal og Luster i Sogn. Fjellet ligger ved Lustrafjorden nordøst for Kaupanger. Herfra har man flott utsikt over Luster og indre Sogn.
Storehaugfjellet bestiges enklest fra Dalåker ved Kaupanger. Herfra kan følge stien over Vardaheii. Alternativt kan man ta veien mot Vassløysa og så følge stien mot toppen. 


== Fotnoter ==


== Referanser ==


== Eksterne lenker ==
Dalaker - Vardaheii - Store Haugmelen (1172 moh), Den Norske Turistforening
Arietidene

Arietidene er en meteorsverm som varer fra 22. mai til 2. juli hvert år, og som når sitt høydepunkt 7. juli. Sammen med Zeta perseidene er arietidene den mest intense meteorsvermen i året som forekommer på dagtid. Kilden er ukjent, men det er foreslått at de stammer fra asteroiden 1566 Icarus, selv om deres bane også korresponderer med kometen 96P/Machholz.Arietidene ble oppdaget sommeren 1947 ved Jodrell Bank Observatory i England. De oppstår når jorden passerer gjennom to strømmer med meteoroider, noe som produserer gjennomsnittlig 60 meteoroider hver time på himmelen, fra stjernetegnene Væren og Persevs.


== Referanser ==
Riksväg 55

Riksväg 55 i Sverige, også kalt Mälardiagonalen, går mellom Uppsala og Norrköping. 


== Knutepunkter ==
 Uppsala län

Uppsala kommune  Uppsala
 KvarnboEnköping kommune  Litslena
  Annelund, felles trasé til Enögla
    Enköping Romberga
     Enögla
 Mälaren (ca. 1000 m) Södermanlands län

Strängnäs kommune Strängnäsbron (1164 m)
  Strängnäs Lunda, felles trasé til Biskopskvarn
     BiskopskvarnFlen kommune  felles trasé ca. 800 m
  Malmköping
 Flen, felles trasé til Katrineholm
 AspbackenKatrineholm kommune    Katrineholm, Rv52 felles trasé til Koppartorp, Rv56 felles trasé til Norrköping
  Koppartorp Östergötlands län

Norrköping kommune  Kvillinge
  Norrköping
Riksväg 83

Riksväg 83 i Sverige går mellom Ånge og Tönnebro.


== Knutepunkter ==
 Västernorrlands län

Ånge kommune Ånge
 Östavall Gävleborgs län

Ljusdal kommune Ljusdal, felles trasé til Stavsätter
 Ljusnan (ca. 400 m)
  StavsätterBollnäs kommune Höglunda, felles trasé til Bollnäs
 Bollnäs
 SiboSöderhamn kommune Tönnebro
Dionysadene

Dionysadene (gresk: Διονυσάδες, også Gianysadene, Γιανυσάδες) er en liten gruppe greske øyer utenfor Sitia på nordøstkysten av Kreta. Øygruppen består av øyene Gianysada, Dragonada, Paximada, og Paximadaki. Administrativt kommer øygruppen inn under kommunen Sitia i det regionale distriktet Lasithi. Øyene er ubebodde.


== Beskrivelse ==
Øygruppen ligger ca 17 km nord for bukten Sitia (Όρμος Σητείας) og 12 km vest for Kapp Sideros (Ακρωτήριο Σίδερος). Den består av to store øyer Giannisada og Dragonara, og to langt mindre øyene Paximada og Paximadaki.


== Historie ==
Disse øyene var en gang en helligdom for antikkens fruktbarhetsgud Dionysos og som det hevdes skapte øyene. Tidligere tilhørte øyene til byen Itanos på nordøstlige Kreta. Arkeologer har funnet levninger og spor fra antikken og fra tidlig kristen tid, men kun på Dragonara og Giannisada. Øyene har også vært tilholdssted for pirater. Det er rester av tidlige kristne gravsteiner på Dragonara. Der er også den eneste bygningen på øyene, den lille kirken Agios Andonios (Άγιος Αντώνιος).


== Miljø ==
Øygruppen Dionysadene er en del av en miljømessig landskapsvernområde med mange sjeldne planter og dyr, blant annet eleonorafalk som har fuglereservat her.


== Natur ==
På grunn av øyenes utsatte beliggenhet har vær, vind og regn i årene løp erodert bort jordsmonnet. Øyene er nesten helt uten vegetasjon, med unntak Dragonara hvor det vokser lavvoksende buskvekst som har mange navn, blant annet frygana eller garrigue, og fønikiaeiner som er preget av stedets vindforhold. Det har vært gjort mislykkede forsøk på å sette ut sau og geit.
Klippene på Dionysadene gir derimot ideelle hekkeplasser for ulike fuglearter. Viktigst er gulnebblire og eleonorafalk. De er også et viktig stoppested for trekkfugler da de nærmeste øyene ligger rundt 100 km unna i Egeerhavet. Dionysadene er en del av Natura 2000-området GR 4320006 Voreioanatoliko Akro Kritis: Dionysades, Elasa kai Chersonisos Sidero (Akra Mavrovouni – Vai – Akra Plakos) kai thalassia zoni (Βορειοανατολικό άκρο Κρήτης: Διονυσάδες, Ελάσα και Χερσόνησος Σίδερο – Άκρα Μαυροβούνι – Βάι – Άκρα Πλάκα και Θαλάσσια Ζώνη), og er også en del av Important Bird Area (IBA), det viktige fugleområdet, klassifisert som GR 192 Dionisiades Islands (Νήσοι Διονυσιάδες).


== Referanser ==


== Litteratur ==
Ristow, Dietrich & Wink, Michael (1995): Recommendation for Bird Protection on the Dionisades Archipelago (PDF). Heidelberg.


== Eksterne lenker ==
(en) Dionysades – kategori av bilder, video eller lyd på Commons 
Dionysadene, Crete-today.com (gresk)
BirdLife International, GR 192 Dionisiades Islands (engelsk)
Natura 2000 område, GR 4320006 (gresk)
Hurtigløp på skøyter under Asiatiske vinterleker 2007

Hurtigløp på skøyter under Asiatiske vinterleker 2007 ble arrangert i perioden 29. januar til og med 1. februar 2007. Konkurransene gikk i Jilin Provincial Speed Skating Rink i Changchun. Det ble arrangert 10 øvelser, fem for damer og fem for herrer. 10 000 m for herrer som hadde vært med fra de første asiatiske vinterlekene i 1986 var byttet ut med 100 m for begge kjønn.
Kina vant flest gullmedaljer, med fem av ti, ved å ta samtlige gull for damene. Wang Fei vant to gullmedaljer og en sølvmedalje på de tre lengste distansene, mens Wang Beixing tok to gullmedaljer og en sølvmedalje på de tre korteste distansene. Japan vant den korteste (100 m) og den lengste distansen (5 000 m) for herrene, med henholdsvis Yuya Oikawa og Hiroki Hirako, mens Lee Kyou-hyuk og Lee Kang-seok fra Sør-Korea vant 500 m, 1 000 m og 1 500 m.


== Program ==


== Medaljeoversikt ==
      Vertsnasjon (Kina)


== Herrer ==


=== 100 m ===


=== 500 m ===


=== 1 000 m ===


=== 1 500 m ===


=== 5 000 m ===


== Damer ==


=== 100 m ===


=== 500 m ===


=== 1 000 m ===


=== 1 500 m ===


=== 3 000 m ===


== Eksterne lenker ==
Resultater på SpeedSkatingResults.com (manglende resultater for 1. runde og semifinaler på 100m)
(en) Hurtigløp på skøyter under Asiatiske vinterleker 2007 – Damer – Resultatoversikt på SpeedSkatingNews.info.
(en) Hurtigløp på skøyter under Asiatiske vinterleker 2007 – Herrer – Resultatoversikt på SpeedSkatingNews.info.
Francis Pryor

Francis Manning Marlborough Pryor (født 13. januar 1945) er en britisk arkeolog som har spesialisert seg på å utforske bronse- og jernalderens Storbritannia. Han er kjent for å ha oppdaget og gravet ut Flag Fen, et bronsealderfunnsted nær Peterborough, samt for hans hyppige opptredener i fjernsynsserien Time Team.Pryor ble født inn i en rik aristokratisk familie. Han startet sine studier ved Eton College før han startet å studere arkeologi ved Trinity College, Cambridge. Han flyttet med sin første kone til Canada hvor han arbeidet som teknikker ved Royal Ontario Museum i ett år før returen til England.
Francis Pryor er nå pensjoner fra å være en fulltids feltarkeolog, men er fortsatt med på fjernsynsprogrammer og skriver bøker ved siden av å være en fulltids sauefarmer.
Pryor er medlem (MBE) av Order of the British Empire og Fellow of the Society of Antiquaries. 


== Referanser ==


== Eksterne lenker ==
(en) Francis Pryor på Internet Movie Database 
(en) Francis Pryor hos The Movie Database